gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl es gl pt gl gl pt gl gl gl gl gl gl gl de en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - "No ámbito dos dereitos da muller cómpre ir máis aló da simple declaración de intencións"
Sábado, 24 de setembro de 2022
Falamos con María do Carme López Santamariña, Secretaria Confederal de Muller e Servizos Sociais da CIG.
Tags: CIG conciliación galiza2009 muller
María do Carme López Santamariña, Secretaria Confederal de Muller e Servizos Sociais da CIG
"No campo que me toca defender, Muller e Políticas de Muller, e nese ámbito de conciliación da vida laboral e familiar penso que hai importantes desafíos onde as forzas políticas teñen marxe de traballo ampla.
Para nós o fundamental é que se siga a traballar sobre todo pola conquista dun marco lexislativo propio de Galiza e onde estea presente neste campo a realidade do noso país. Promulgáronse nestes anos leis moi importantes neste ámbito, pero é importante que avancemos máis nas iniciativas que vimos apenas abrollar.
Mais neste momento de crise, cremos que é decisivo irmos máis aló e crear unha Lei de Igualdade propia no ámbito do traballo en Galiza. Pensada para a realidade do noso país. Algo que sexa máis que unha escolma de boas intencións, estabelecendo puntos de obrigado cumprimento e fixando sancións. Por exemplo, o feito de que empresas con menos de 50 traballadores teñan a obriga de teren un plan de igualdade, algo que agora mesmo só teñen as que superan os 250 empregados, deixando o resto a vontade da propia empresa. É fundamental que no marco galego se camiñe cara á fixación dun marco legal concreto e preciso. Non podemos quedar sempre na simple declaración de intencións. Hai que dar pasos adicionais e apostarmos polo cumprimento duns mínimos obrigatorios.
Tamén é clave que se garanta para as mulleres a estabilidade laboral, á beira de condicións laborais dignas e salarios xustos. Estamos falando de estatísticas moi graves ao respecto da situación da muller en todos os indicadores. O marco actual deixa abertos moitos buratos, por exemplo na propia negociación dos convenios colectivos onde se deixan cuestións clave a vontade da negociación das partes, sendo como é que se a empresa non quere dar o paso é moi difícil a solución. Hai que fixar criterios claros. É necesario que se garanta igual retribución por igual traballo para a muller diante do home. Hai que rachar con esa estatística que evidencia que a muller segue aparecendo sempre por baixo do home, cunha fenda media que en termos de soldo supón até un 30% medio de diferencia. É importante rachar con esas barreiras e conseguir a implicación de todas as partes, desde administración até empresarios, para corrixir esas desigualdades retributivas.
Pero é que ademais, as desigualdades no mundo laboral van máis aló desa simple cuestión salarial: as mulleres están abocadas no escenario laboral a traballar non só por salarios máis baixos, senón en postos máis baixos, en condicións máis precarias e situacións moi penosas. Pensemos por exemplo na propia perspectiva de xénero en saúde laboral: a corrección e introdución de iniciativas concretas nese ámbito é imprescindíbel. Hai temas relativos á conciliación nos que só dispoñemos de declaracións de intencións. Doenzas de mulleres que están pendentes de seren recoñecidas como enfermidades laborais.
Un último eixo a destacar é o que lle toca á aplicación efectiva e real de todas estas políticas de igualdade das que vimos falando no ámbito do persoal da administración pública. É dicir, no escenario das institucións que nos representan debera haber unha sensibilidade especial cara a estas cousas. Deberan ser os primeiros en tomar nota e seren ambiciosos, pero son os primeiros en incumprir. A área pública carece agora mesmo en todos os sectores en Galiza de plans de igualdade.
Unha derradeira cuestión a non esquecer é que todo isto do que falamos debe ir acompañado dun afondamento en políticas sociais fortes que faciliten a conciliación: redes de escolas de infantil, atención a dependentes... Axuda en ámbitos onde socialmente a muller está asumindo cargas de traballo en situacións que non favorecen a conciliación do ámbito laboral e familia"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto